b"\n_START_ARTICLE_\nBungalow\n_START_PARAGRAPH_\nEn bungalow er en bygningstype der oprindeligt stammer fra Bengalen, men som har bredt sig til det meste af Jorden. Udformningen er dog forskellig fra region til region. I USA er bungalow mere en stilart og kan betegne st\xc3\xb8rre bygninger end i Danmark. Navnet bungalow stammer fra engelsk og betyder oprindelig bengalsk._NEWLINE_Den danske version af bungalowen blev udviklet i 1930'erne, inspireret af den nordiske funkis stil. I Danmark er bungalowen en mindre bolig med fladt eller let skr\xc3\xa5nende tag med to karakteristiske elementer \xe2\x80\x93 grundplanen kvadratisk og det lave pyramidetag eller helt flade tag. Den kvadratiske grundform giver huset karakter af en terning. Huset tilf\xc3\xb8jes gerne hj\xc3\xb8rnevinduer, terrasser og udvendige trapper, typiske elementer fra funktionalismen."